14.9.2023
EL
Επίσημη Εφημερίδα της Ευρωπαϊκής Ένωσης
C 324 A/3
Βλέπε παράρτημα II για παραδείγματα ελάχιστων τίτλων σπουδών.
Η εξεταστική επιτροπή, για να προσδιορίσει εάν η/ο υποψήφια/-ος διαθέτει επίπεδο που αντιστοιχεί σε πλήρη κύκλο σπουδών τριτοβάθμιας εκπαίδευσης, λαμβάνει υπόψη τους κανόνες που ισχύουν τη στιγμή της απόκτησης του πτυχίου/διπλώματος.
Κατ’ αρχήν, δεν απαιτείται επαγγελματική πείρα.
Ωστόσο, στις περιπτώσεις που οι απαιτούμενοι τίτλοι σπουδών ενός/μίας υποψήφιου/-ας αντιστοιχούν σε πλήρεις πανεπιστημιακές σπουδές τριετούς διάρκειας μόνο (δηλαδή όταν έχει παρακολουθήσει τριετή κύκλο πτυχιακών σπουδών), θα πρέπει επίσης να έχει αποκτήσει στη συνέχεια σχετική επαγγελματική πείρα, τουλάχιστον ενός έτους.
Η πείρα θεωρείται συναφής εάν έχει αποκτηθεί σε έναν ή περισσότερους από τους ακόλουθους τομείς: 1.
Νομική μετάφραση· 2.
Σύνταξη νομικών κειμένων· 3.
Νομική πείρα που απέκτησε η/ο υποψήφια/-ος ως αυτοαπασχολούμενη/-ος δικηγόρος· 4.
Νομική πείρα σε δικηγορική εταιρεία, σε επιχείρηση, σε εθνική διοίκηση, σε διακυβερνητικό ή σε διεθνή οργανισμό, σε ένα από τα θεσμικά όργανα, τους οργανισμούς ή άλλους φορείς της ΕΕ, σε μη κυβερνητική οργάνωση ή σε πανεπιστήμιο.
3.3.1.
EPSO/AD/404/23 — Γλωσσομαθείς νομικοί αγγλικής γλώσσας Για να είναι επιλέξιμες/-οι για τον διαγωνισμό EPSO/AD/404/23, οι υποψήφιες/-οι πρέπει να διαθέτουν επίπεδο εκπαίδευσης που να αντιστοιχεί σε πλήρη κύκλο σπουδών τριτοβάθμιας εκπαίδευσης πιστοποιούμενων με έναν από τους ακόλουθους τίτλους σπουδών: πτυχίο Νομικής ή ισοδύναμο πτυχίο που χορηγείται στη Δημοκρατία της Ιρλανδίας ή άδεια ασκήσεως του επαγγέλματος του «barrister» ή του «solicitor» στη Δημοκρατία της Ιρλανδίας.
3.3.2.
EPSO/AD/405/23 — Γλωσσομαθείς νομικοί ισπανικής γλώσσας Για να είναι επιλέξιμες/-οι για τον διαγωνισμό EPSO/AD/405/23, οι υποψήφιες/-οι πρέπει να διαθέτουν επίπεδο εκπαίδευσης που αντιστοιχεί σε πλήρη κύκλο σπουδών τριτοβάθμιας εκπαίδευσης πιστοποιούμενων με ένα από τα ακόλουθα διπλώματα/πτυχία στο ισπανικό δίκαιο: Licenciatura en Derecho ή Grado en Derecho.
3.3.3.
EPSO/AD/406/23 — Γλωσσομαθείς νομικοί λιθουανικής γλώσσας Για να είναι επιλέξιμες/-οι για τον διαγωνισμό EPSO/AD/406/23, οι υποψήφιες/-οι πρέπει να διαθέτουν επίπεδο εκπαίδευσης που αντιστοιχεί σε πλήρη κύκλο σπουδών τριτοβάθμιας εκπαίδευσης πιστοποιούμενων με έναν από τους ακόλουθους τίτλους σπουδών στο λιθουανικό δίκαιο: aukštasis universitetinis teisinis išsilavinimas — teisės bakalauro kvalifikacinis laipsnis arba teisės magistro kvalifikacinis laipsnis, įgytas turint teisės bakalauro kvalifikacinį laipsnį, arba teisininko profesinis kvalifikacinis laipsnis (vienpakopis teisinis universitetinis išsilavinimas).
3.3.4.
EPSO/AD/407/23 — Γλωσσομαθείς νομικοί ολλανδικής γλώσσας Για να είναι επιλέξιμες/-οι για τον διαγωνισμό EPSO/AD/407/23, οι υποψήφιες/-οι πρέπει να διαθέτουν επίπεδο εκπαίδευσης που αντιστοιχεί σε πλήρη κύκλο σπουδών τριτοβάθμιας εκπαίδευσης πιστοποιούμενων με έναν από τους ακόλουθους τίτλους σπουδών στο βελγικό ή το ολλανδικό δίκαιο και στην ολλανδική γλώσσα: Voltooide juridische studie, afgesloten met een diploma Nederlands recht (doctorandus of master) of Belgisch recht (licentiaat of master, afgegeven door een Nederlandstalige rechtenfaculteit).
Ook een bachelor Nederlands of Belgisch recht, gevolgd door een master internationaal of Europees recht, zal worden aanvaard.
3.3.5.
EPSO/AD/408/23 — Γλωσσομαθείς νομικοί πορτογαλικής γλώσσας Για να είναι επιλέξιμες/-οι για τον διαγωνισμό EPSO/AD/408/23, οι υποψήφιες/-οι πρέπει να διαθέτουν επίπεδο εκπαίδευσης που αντιστοιχεί σε πλήρη κύκλο σπουδών τριτοβάθμιας εκπαίδευσης πιστοποιούμενων με πτυχίο στο πορτογαλικό δίκαιο: um curso superior sancionado por um diploma de «Licenciatura em Direito» atribuído por uma universidade portuguesa.
3.3.6.
EPSO/AD/409/23 — Γλωσσομαθείς νομικοί σλοβακικής γλώσσας Για να είναι επιλέξιμες/-οι για τον διαγωνισμό EPSO/AD/409/23, οι υποψήφιες/-οι πρέπει να διαθέτουν επίπεδο εκπαίδευσης που αντιστοιχεί σε πλήρη κύκλο σπουδών τριτοβάθμιας εκπαίδευσης πιστοποιούμενων με τον ακόλουθο τίτλο σπουδών στο σλοβακικό δίκαιο: Vysokoškolské štúdium v oblasti slovenského práva ukončené diplomom z odboru právo (magister, mgr.), ktorý umožňuje pokračovať v doktorandskom študijnom programe.
4. ΔΙΑΔΙΚΑΣΙΑ ΕΠΙΛΟΓΗΣ
4.1.
Επισκόπηση των διαδικασιών του διαγωνισμού Οι παρόντες διαγωνισμοί θα διοργανωθούν με βάση τα ακόλουθα στάδια: — Υποβολή αίτησης (βλέπε ενότητα 4.3.1).